open-index/open-wikipedia-markdown huggingface dataset:
সিংড়া দমদমা পাইলট স্কুল ও কলেজ

**সিংড়া দমদমা পাইলট স্কুল ও কলেজ** রাজশাহী বিভাগের অন্তর্ভুক্ত নাটোর জেলার সিংড়া উপজেলায় অবস্থিত একটি মাধ্যমিক এবং উচ্চ মাধ্যমিক শিক্ষাপ্রতিষ্ঠান। এটি রাজশাহী শিক্ষা বোর্ড এর অধীনে পরিচালিত।

## ইতিহাস
১৯২৬ সালে এই প্রতিষ্ঠানটির জন্ম হয়। তখন এই স্কুলের নাম ছিল সমজান আলী এম.ই স্কুল। 
স্কুলের প্রধান শিক্ষক  ছিলেন *বাবু কৃষ্ণ প্রসাদ স্যান্যাল*।
প্রথম দিকে এখানে কলেজ পর্যায়ে শিক্ষাদান চালু ছিল না। 
অনেক পরে ১৯৯৫ সালে এই শিক্ষা প্রতাষ্ঠানে কলেজ পর্যায়ে শিক্ষাদান শুরু হয়।

## অবকাঠামো বর্ণনা
প্রতাষ্ঠানটিতে বর্তমানে উন্নত অবকাঠামো ব্যবস্থা রয়েছে। সম্মুখেই রয়েছে একটি সুন্দর ফটক। তারপরে ভেতরে প্রথমেই আছে শহিদ মিনার ও তার পাশে বাংলাদেশের একটি মানচিত্র। প্রতিষ্ঠানটির কেন্দ্রের দিকে রয়েছে বিশ্ব গোলক। প্রতিষ্ঠানটিতে সুন্দর ও পরিপাটী শ্রেণীকক্ষ ও অফিস কক্ষ   রয়েছে।  এছাড়া কম্পিউটার ল্যাব, গবেষণাগার রয়েছে। তাছাড়াও প্রতিষ্ঠানটির ভেতরে সুন্দর ছোট একটি বাগান আছে। বিদ্যালয়টির পরিবেশ খুবই মনোরম। প্রতিষ্ঠানটির পেছনের দিকে রয়েছে একঠি সুবিশাল খেলার মাঠ। এখানে প্রতি বছর ক্রীড়া অনুষ্ঠান অনিষ্ঠিত হয়।

## তথ্যসূত্র

বিষয়শ্রেণী:নাটোর জেলার শিক্ষাপ্রতিষ্ঠান
বিষয়শ্রেণী:১৯২৬-এ প্রতিষ্ঠিত শিক্ষাপ্রতিষ্ঠান
কুসের নিকোলাস

**কুসের নিকোলাস** (১৪০১- ১৪৬৪ খৃঃ) জার্মান দার্শনিক, ধর্মতত্ত্ববিদ, আইনজ্ঞ ও জ্যোতির্বিদ ছিলেন।  তিনি জার্মানির কুস শহরে জন্মগ্রহণ করনে

## দর্শন
তিনি মহাজগৎকে এক বিশাল শিল্পবস্তুরূপে গ্রহণ করেছিলেন। গণিত তার অধিক আগ্রহের বিষয় ছিল, বিশেষ করে বীজগণিত।

নিকোলাসের ডি ডক্টা ইগনোরান্টিয়া ('শিক্ষিত অজ্ঞতা সম্পর্কে') একটি জ্ঞানতাত্ত্বিক ও অধিবিদ্যামূলক গ্রন্থ। তিনি যুক্তি দেন যে সসীম মানব মনের পক্ষে ঐশ্বরিক, অসীম মনের ('দ্য ম্যাক্সিমাম') সম্পূর্ণ জ্ঞান লাভ করা অসম্ভব। তবে, তাঁর মতে, মানুষের বুদ্ধি ঈশ্বরকে জানার নিজস্ব সীমাবদ্ধতা সম্পর্কে সচেতন হতে পারে এবং এভাবে "শিক্ষিত অজ্ঞতা" অর্জন করতে পারে। তাঁর তত্ত্ব নব্য-প্লেটোবাদ ও নেতিবাচক ধর্মতত্ত্ব দ্বারা প্রভাবিত, এবং তিনি প্রায়শই সিউডো-ডায়োনিসিয়াস দ্য অ্যারিওপ্যাজাইটকে উদ্ধৃত করেন।

## তথ্যসূত্র

বিষয়শ্রেণী:১৪০১-এ জন্ম
বিষয়শ্রেণী:১৪৬৪-এ মৃত্যু
বিষয়শ্রেণী:জার্মান দার্শনিক
বিষয়শ্রেণী:মধ্যযুগীয় জার্মান গণিতবিদ
বিষয়শ্রেণী:আইনজ্ঞ
বিষয়শ্রেণী:খ্রিস্টধর্ম ও অন্যান্য ধর্ম
বিষয়শ্রেণী:হাইডেলবার্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:স্কলাস্টিক দার্শনিক
বিষয়শ্রেণী:সর্বেশ্বরবাদী
মার্কিন যুক্তরাষ্ট্রের রাজ্য, জেলা, এবং স্থানিক পরিচিহ্নের তালিকা

নিচের টেবিলটিতে দেখানো হয়েছে মার্কিন যুক্তরাষ্ট্রের ৫০টি রাজ্য, যুক্তরাষ্ট্রের ১টি জেলা এবং ৫টি মার্কিন যুক্তরাষ্ট্র অধ্যাুষিত অঞ্চলের সরকারী পতাকা, সীল এবং কোট এর অস্ত্র।

## টেবিল

বিষয়শ্রেণী:মার্কিন যুক্তরাষ্ট্রের অঙ্গরাজ্য
বিষয়শ্রেণী:মার্কিন যুক্তরাষ্ট্রের অঞ্চল
বিষয়শ্রেণী:মার্কিন যুক্তরাষ্ট্র
বিষয়শ্রেণী:মার্কিন যুক্তরাষ্ট্রের জাতীয় প্রতীক
আয়তন অনুযায়ী মার্কিন যুক্তরাষ্ট্রের অঙ্গরাজ্য ও অঞ্চলের তালিকা

থাম্ব|এই চিত্রে আয়তন অনুযায়ী মার্কিন যুক্তরাষ্ট্রের ৫০ টি রাজ্যকে দেখানো হয়েছে। বিস্তারিত তথ্যের জন্য ব্যখ্যামূলক টীকা দেখুন। আলাস্কা ও হাওয়াই রাজ্যের আয়তন বিকৃত দেখানো হয়েছে। নিচের তালিকাটি হচ্ছে মার্কিন যুক্তরাষ্ট্রের রাজ্য এবং অঞ্চল সমূহের আয়তন অনুযায়ী তালিকা।

## আয়তন অনুযায়ী রাজ্য এবং অঞ্চল

## বিভাগ অনুযায়ী আয়তন
নিচে যে সকল বিভাগের তথ্য দেয়া হয়েছে সেগুলো মার্কিন আদমশুমারি দপ্তর কতৃর্ক প্রদত্ত।

## আয়তন অনুযায়ী অঞ্চল
নিচে যেসকল অঞ্চলের তথ্য দেওয়া হয়েছে সেগুলো মার্কিন আদমশুমারি দপ্তর কতৃর্ক প্রদও।


চিত্র:US States by Total Area.svg|মোট আয়তন অনুযায়ী মার্কিন যুক্তরাষ্ট্রের রাজ্যসমূহ
চিত্র:US States by Total Land Area.svg|ভূ-আয়তন অনুযায়ী মার্কিন যুক্তরাষ্ট্রের রাজ্যসমূহ
চিত্র:US States by Water Area.svg|জলাশয়ের আয়তন অনুযায়ী মার্কিন যুক্তরাষ্ট্রের রাজ্যসমূহ
চিত্র:US States by Water Percentage.svg|জলাশয়ের শতকরা হার অনুযায়ী মার্কিন যুক্তরাষ্ট্রের রাজ্য সমূহ
চিত্র:Map of USA AK full.png|আয়তন,ভূ-এলাকা এবং জলাশয়ের আয়তন অনুযায়ী আলাস্কা সবচেয়ে বড় রাজ্য। এটি বিশ্বের ৭ম বৃহত্তম কোন দেশের প্রদেশ।
চিত্র:Alaska area compared to conterminous US.svg|আলাস্কার আয়তন হচ্ছে মার্কিন যুক্তরাষ্ট্রের এবং যুক্তরাষ্ট্র সংলগ্ন অঞ্চলের আয়তনের ।
চিত্র:Map of USA TX.svg|দ্বিতীয় বৃহত্তম রাজ্য হচ্ছে টেক্সাস আয়তন বৃহত্তম রাজ্য আলাস্কার।
চিত্র:Map of USA highlighting Rhode Island.png|মোট আয়তন ও মোট ভূ-আয়তন অনুযায়ী সবচেয়ে ছোট রাজ্য হচ্ছে রোডি আইল্যান্ড।
চিত্র:Map of California highlighting San Bernardino County.svg|San Bernardino County is the largest county in the contiguous U.S. and is larger than each of the nine smallest states; it is larger than the four smallest states combined.
চিত্র:Michigan.svg|মিশিগান হচ্ছে জলের আয়তনের হিসেবে দ্বিতীয় অবস্থানে (আলাস্কার পরে) , এবং জলের শতকরা হার হিসেবে প্রথম অবস্থানে


## তথ্যসূত্র

বিষয়শ্রেণী:মার্কিন যুক্তরাষ্ট্রের ভূগোল
বিষয়শ্রেণী:দেশের প্রশাসনিক বিভাগসমূহের ক্রমের তালিকা
বিষয়শ্রেণী:আয়তন অনুযায়ী তালিকা
গোলাম সারওয়ার

**গোলাম সারওয়ার** (১ এপ্রিল ১৯৪৩ - ১৩ আগস্ট ২০১৮) একজন স্বনামধন্য বাংলাদেশী সাংবাদিক ও কলাম লেখক। তার সাংবাদিকতার জীবন শুরু হয় ১৯৬৩ সালে দৈনিক পয়গাম দিয়ে। এরপর তিনি যুক্ত ছিলেন দৈনিক সংবাদ, দৈনিক ইত্তেফাক, দৈনিক যুগান্তর, দৈনিক সমকাল এর মত শীর্ষস্থানীয় দৈনিকে। তিনি ১৯৭১ সালে বাংলাদেশের স্বাধীনতা যুদ্ধে সক্রিয়ভাবে অংশগ্রহণ করেন। ২০১৪ সালে বাংলাদেশ সরকার দেশের সাংবাদিকতায় অবদানের জন্য তাকে দেশের সর্বোচ্চ বেসামরিক সম্মান একুশে পদকে ভূষিত করে। এছাড়া তিনি ২০১৬ সালে কালচারাল জার্নালিস্টস ফোরাম অব বাংলাদেশ (সিজেএফবি) আজীবন সম্মাননা এবং ২০১৭ সালে আতাউস সামাদ স্মারক ট্রাস্ট আজীবন সম্মাননা অর্জন করেন।

## প্রাথমিক জীবন
গোলাম সারওয়ারের জন্ম ১৯৪৩ সালের ১ এপ্রিল তৎকালীন পূর্ব পাকিস্তানের বরিশাল জেলার বানারীপাড়ায়। তার পরিবার ছিল এলাকার সম্ভ্রান্ত মুসলিম। ছোটবেলা থেকেই তার লেখালেখির প্রতি আগ্রহ ছিল।

ঢাকা বিশ্ববিদ্যালয় থেকে বাংলায় সম্মানসহ স্নাতকোত্তর ডিগ্রী লাভ করেন।

## কর্মজীবন
### সাংবাদিকতা
সারওয়ার ১৯৬৩ সালে দৈনিক পয়গামে যোগ দেন। এরপর ১৯৭১ সালের ২৫ মার্চ পর্যন্ত দৈনিক সংবাদে বিভিন্ন পদে দায়িত্ব পালন করেন। মুক্তিযুদ্ধের পর বানারীপাড়া ইউনিয়ন ইনস্টিটিউশনে কিছুদিন প্রধান শিক্ষক পদে নিয়োজিত ছিলেন। ১৯৭৩ সালে দৈনিক ইত্তেফাকের সিনিয়র সহ-সম্পাদক হিসেবে যোগদান করেন। ইত্তেফাকে ১৯৯৯ সাল পর্যন্ত প্রধান সহ-সম্পাদক, যুগ্ম-বার্তা সম্পাদক ও বার্তা সম্পাদক পদে কর্মরত ছিলেন।

ইত্তেফাকে দীর্ঘ দুই যুগ কর্মরত থাকার পর ১৯৯৯ সালে দৈনিক যুগান্তরের প্রতিষ্ঠাতা সম্পাদক হিসেবে যোগ দেন। ২০০৫ সালে প্রতিষ্ঠা করেন দৈনিক সমকাল। মৃত্যুর পূর্ব পর্যন্ত তিনি এই পত্রিকার সম্পাদক হিসেবে কর্মরত ছিলেন।

### সাহিত্য জীবন
সাংবাদিকতার পাশাপাশি তিনি লেখালেখিতে সুনাম অর্জন করেছেন। তার প্রকাশিত গন্থের মধ্যে ছড়াগ্রন্থ *রঙিন বেলুন* এবং প্রবন্ধ সংকলন *সম্পাদকের জবানবন্দি*, *অমিয় গরল*, *আমার যত কথা*, *স্বপ্ন বেঁচে থাক* উল্লেখযোগ্য।

### অন্যান্য
সাংবাদিকতা ছাড়াও তিনি সেন্সর বোর্ডের আপিল বিভাগের সদস্য এবং সম্পাদকদের সংগঠন সম্পাদক পরিষদের সভাপতি দায়িত্ব পালন করছেন। এছাড়া তিনি একাধিকবার জাতীয় প্রেসক্লাবের জ্যেষ্ঠ সহসভাপতির দায়িত্ব পালন করেন। ২০১৫ সালের আগস্ট মাসে তিনি বাংলাদেশ প্রেস ইনস্টিটিউটের (পিআইবি) চেয়ারম্যান হিসেবে নিয়োগ লাভ করেন।

## মৃত্যু
সিঙ্গাপুরে চিকিৎসাধীন অবস্থায় ২০১৮ সালের ১৩ আগস্ট তিনি মৃত্যুবরণ করেন। 

## প্রকাশিত গ্রন্থ
;ছড়াগ্রন্থ
* *রঙিন বেলুন*
;প্রবন্ধ সংকলন
* *সম্পাদকের জবানবন্দি*
* *অমিয় গরল*
* *আমার যত কথা*
* *স্বপ্ন বেঁচে থাক*

## পুরস্কার ও সম্মাননা
* সাংবাদিকতায় একুশে পদক, ২০১৪
* কালচারাল জার্নালিস্টস ফোরাম অব বাংলাদেশ (সিজেএফবি) আজীবন সম্মাননা, ২০১৬ 
* আতাউস সামাদ স্মারক ট্রাস্ট আজীবন সম্মাননা, ২০১৭

## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বানারীপাড়ার ব্যক্তি
বিষয়শ্রেণী:২০শ শতাব্দীর বাংলাদেশী সাংবাদিক
বিষয়শ্রেণী:বাংলাদেশী সংবাদপত্র সম্পাদক
বিষয়শ্রেণী:বাংলাদেশী ছড়াকার
বিষয়শ্রেণী:সাংবাদিকতায় একুশে পদক বিজয়ী
বিষয়শ্রেণী:২০শ শতাব্দীর বাংলাদেশী প্রাবন্ধিক
বিষয়শ্রেণী:২০শ শতাব্দীর বাংলাদেশী পুরুষ লেখক
বিষয়শ্রেণী:বাঙালি লেখক
বিষয়শ্রেণী:একুশে পদক বিজয়ী
বিষয়শ্রেণী:২১শ শতাব্দীর বাংলাদেশী সাংবাদিক
বিষয়শ্রেণী:২১শ শতাব্দীর বাংলাদেশী পুরুষ লেখক
বিষয়শ্রেণী:বরিশাল জেলার লেখক
কানসু

থাম্ব|কানসু প্রদেশে অবস্থিত লানঝো শহর
**কানসু** () গণপ্রজাতন্ত্রী চীনের একটি প্রদেশ। এটি দেশটির উত্তর-পশ্চিম অংশে অবস্থিত। ভৌগলিকভাবে প্রদেশটি তিব্বত মালভূমি ও হুয়াং থু মালভূমির মধ্যে অবস্থিত। এর উত্তরে রয়েছে স্বাধীন রাষ্ট্র মঙ্গোলিয়া, চীনের স্বায়ত্বশাসিত অন্তর্দেশীয় মঙ্গোলিয়া ও নিংশিয়া অঞ্চলদ্বয়, পশ্চিমে আছে শিনচিয়াং ও ছিংহাই প্রদেশ, দক্ষিণে সিছুয়ান প্রদেশ এবং পূর্বে শানশি প্রদেশ। পীত নদী প্রদেশটির দক্ষিণভাগের ভেতর দিয়ে প্রবাহিত হয়েছে।

কানসু প্রদেশে ২ কোটি ৬০ লক্ষেরও বেশি লোকের বাস (২০০৯ সালে পরিসংখ্যান অনুযায়ী)। এর আয়তন । এর রাজধানী লানচৌ প্রদেশের দক্ষিণ-পূর্ব অংশে অবস্থিত।

## টীকা

## তথ্যসূত্র

বিষয়শ্রেণী:চীনের প্রদেশ
বিষয়শ্রেণী:মঙ্গোলিয়া
বিষয়শ্রেণী:গণপ্রজাতন্ত্রী চীনের প্রদেশ
ধলাই-বিসনাই নদী

**ধলাই-বিসনাই নদী** বাংলাদেশের উত্তর-পূর্বাঞ্চলের নেত্রকোণা জেলার একটি নদী। নদীটির দৈর্ঘ্য ৩০ কিলোমিটার, গড় প্রস্থ ৬৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধলাই-বিসনাই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৯।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:নেত্রকোণা জেলার নদী
বিষয়শ্রেণী:মোহনগঞ্জ উপজেলা
বিষয়শ্রেণী:আটপাড়া উপজেলা
বিষয়শ্রেণী:বারহাট্টা উপজেলা
বিষয়শ্রেণী:নেত্রকোণা সদর উপজেলা
ছাতারপাইয়া ইউনিয়ন

**ছাতারপাইয়া** বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।

## আয়তন
ছাতারপাইয়া ইউনিয়নের মোট আয়তন ৪,২২৫ একর বা ১৭.১১ বর্গ কিলোমিটার।

## জনসংখ্যা
২০১১ সালের পরিসংখ্যান অনুযায়ী ছাতারপাইয়া ইউনিয়নের মোট জনসংখ্যা ছিল ৩৪,৬৬৬ জন। এর মধ্যে পুরুষ ১৭,৩৭৭ জন এবং নারী ১৭,২৮৯ জন।

## অবস্থান ও সীমানা
সেনবাগ উপজেলার উত্তর-পশ্চিমাংশে ছাতারপাইয়া ইউনিয়নের অবস্থান। এ ইউনিয়নের দক্ষিণ-পূর্বে কেশারপাড় ইউনিয়ন, দক্ষিণ-পশ্চিমে সোনাইমুড়ি উপজেলার বারগাঁও ইউনিয়ন, পশ্চিমে সোনাইমুড়ি উপজেলার চাষীরহাট ইউনিয়ন, উত্তর-পশ্চিমে কুমিল্লা জেলার মনোহরগঞ্জ উপজেলার নাথেরপেটুয়া ইউনিয়ন, উত্তরে কুমিল্লা জেলার নাঙ্গলকোট উপজেলার দৌলখাঁড় ইউনিয়ন এবং উত্তর-পূর্বে কুমিল্লা জেলার নাঙ্গলকোট উপজেলার বটতলী ইউনিয়ন অবস্থিত।

## প্রশাসনিক কাঠামো
ছাতারপাইয়া ইউনিয়ন সেনবাগ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। এটি ৯টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল:
* বসন্তপুর
* বিরাহিমপুর
* পঁচতুপা
* মাতাববুর
* চিলাদি
* ছাতারপাইয়া
* সোনাকান্দি
* লেমুয়া
* ঠনারপাড়

## শিক্ষা ব্যবস্থা

## শিক্ষা প্রতিষ্ঠান

মাদ্রাসা ও স্কুল
★ বসন্তপুর ঈদগাহ দাখিল মাদ্রাসা। 
★ চিলাদী সরকারি প্রাথমিক বিদ্যালয়।
★ তেমুহনী এ আর বি উচ্চ বিদ্যালয়।
★ ছাতারপাইয়া বহুমুখী উচ্চ বিদ্যালয়।
★ চিলাদী বালিকা দাখিল মাদ্রাসা।
★ দাওয়াতুল কোরআন ইসলামীয়া মাদ্রাসা চিলাদী।
★ চিলাদি সরকারি প্রাথমিক বিদ্যালয়
★ আল-জামেয়াতুল আরাবিয়া সোলতানিয়া লেমুয়া মাদরাসা। 
★ ঠনারপাড় আনোয়ারুল উলুম মাদরাসা।  
★ লেমুয়া উচ্চ বিদ্যালয়। 
★ লেমুয়া সরকারি প্রাথমিক বিদ্যালয়।
★ বিরাহীমপুর সরকারি প্রাথমিক বিদ্যালয়
★ ফুলকলি মডেল একাডেমি 
★ আইডিয়া মাদ্রাসা ছাতারপাইয়া 
★ ছাতারপাইয়া ইসলামিয়া কারামতিয়া দাখিল মাদ্রাসা 
★ হাজ্বী আব্দুল করিম দাখিল মাদ্রাসা 
★ ছাতারপাইয়া সরকারি প্রাথমিক বিদ্যালয়
★ ছাতারপাইয়া পূর্ব পাড়া সরকারি প্রাথমিক বিদ্যালয়
★ পল্লিমঙ্গল সরকারি প্রাথমিক বিদ্যালয়
★ বসন্তপুর সরকারি প্রাথমিক বিদ্যালয়
★ মাহতাবপুর সরকারি প্রাথমিক বিদ্যালয়

## যোগাযোগ ব্যবস্থা
ঢাকা থেকে বাসে করে সৌনাইমুড়ী চৌরাস্তা এবং কানকিরহাট বাজার পর্যন্ত এবং ট্রেনে করে সোনাইমুড়ী স্টেশন হয়ে আসা যায়। অন্যদিকে চট্টগ্রাম থেকে সরাসরি বাসে, ফেনী মহিপাল এবং চৌমুহনী হয়েও আসা যায়।

## খাল ও নদী
ছাতারপাইয়া ইউনিয়নে অনেকগুলো খাল আছে। কিন্তু এ ইউনিয়নে কোন‌ নদী নেই।

## হাট-বাজার
* ছাতারপাইয়া বাজার
* বসন্তপুর বাজার
* চিলাদী নতুন বাজার
* তেমুহনী বাজার।
* বিরাহীমপুর বাজার
* লেমুয়া বাজার।

## দর্শনীয় স্থান
*বেচু নাডার দিঘি বসন্তপুর
* চিলাদি কেন্দ্রীয় জামে মসজিদ

## জনপ্রতিনিধি
*আব্দুর রহমান  



## আরও দেখুন
* সেনবাগ উপজেলা
* সেনবাগ থানা
* নোয়াখালী জেলা

## তথ্যসূত্র

## বহিঃসংযোগ

বিষয়শ্রেণী:সেনবাগ উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
পবন কল্যাণ অভিনীত চলচ্চিত্রের তালিকা

থাম্ব|পবন কল্যাণ, অন্ধ্রপ্রদেশের দশম উপমুখ্যমন্ত্রী
পবন কল্যাণ হলেন একজন ভারতীয় তেলুগু চলচ্চিত্রের নায়ক, এবং অভিনেতা চিরঞ্জীবীর ছোট ভাই। অভিনয় ছাড়াও তিনি পরিচালক, স্টান সহযোগী, এবং প্লেব্যাক গায়ক রূপেও ভূমিকা রাখেন।

## অভিনেতা

## পরিচালক

## প্রযোজক

## স্টান্ট সহযোগী

## প্লেব্যাক গায়কি

## কোরিওয়গ্রাফি/সঙ্গ ভিজুয়ালাইজেশন

## গল্প এবং স্ক্রীনপ্লে

## তথ্যসূত্র

## আরও দেখুন
* List of Indian film actors
* Telugu cinema

বিষয়শ্রেণী:ভারতীয় চলচ্চিত্র তালিকা
বিষয়শ্রেণী:অভিনেতাদের চলচ্চিত্র তালিকা
রেণুবালা চানু

thumb|
**ইয়ামনাম রেনুবালা চানু** (জন্ম ২ অক্টোবর ১৯৮৬) একজন ভারতীয় মহিলা ভারত্তোলক। ২০০৬ কমনওয়েলথ গেমসে মহিলাদের ৫৮ কিলো বিভাগে উনি সোনা জয় করেন।  দিল্লীতে ২০১০ কমনওয়েলথ গেমসে উনি আবারও সোনা জেতেন।  ২০১৪ তে উনি অর্জুন পুরস্কারে ভূষিত হন। 

## তথ্যসূত্র

বিষয়শ্রেণী:ভারতীয় মহিলা ভারোত্তলক
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:কমনওয়েলথ গেমসে স্বর্ণপদক বিজয়ী ভারতীয়
বিষয়শ্রেণী:ভারতীয় নারী ভারোত্তোলক
বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:অর্জুন পুরস্কার প্রাপক
বিষয়শ্রেণী:মণিপুরের নারী ক্রীড়াবিদ
বিষয়শ্রেণী:২১শ শতাব্দীর ভারতীয় নারী ক্রীড়াবিদ
মহাকাল পাইলট উচ্চ বিদ্যালয় ও কলেজ

**মহাকাল পাইলট উচ্চ বিদ্যালয় ও কলেজ** যশোর জেলার অভয়নগর থানাধীন মহাকাল গ্রামে অবস্থিত। ১৯৬৪ সালে প্রতিষ্ঠিত এই কলেজটি সুনাম ও ঐতিহ্য বহন করে চলেছে। যশোর খুলনা মহাসড়কে অবস্থিত চেঙ্গুটিয়া বাজারের পাশেই এই কলেজটির অবস্থান। কলেজের ইআইআইএন নম্বর ১১৫৫৫০। বিদ্যালয়টিতে একই সাথে ৬ষ্ঠ থেকে দশম এবং একাদশ ও দ্বাদশ শ্রেণিতে পাঠদান করা হয়। প্রতিষ্ঠানটির বর্তমান অধ্যক্ষ হিসেবে কর্মরত আছেন হিতেন্দ্রনাথ বোস । এছাড়া বেশ কিছু প্রবীণ শিক্ষক স্কুলের সুনাম ধরে রাখতে সচেষ্ট ভূমিকা পালন করে চলেছেন। প্রতিষ্ঠানের অন্যান্য শিক্ষকদের মধ্যে রয়েছেন মোঃ সাদ্দাম হোসেন (বিজ্ঞান শিক্ষক), সাঈদ বিন রহমান ( গণিত), এস এম ইমরান কায়সার ( জীব বিজ্ঞান)  ছাড়াও আরো অনেকে।  

প্রতিষ্ঠানটিতে বিভিন্ন প্রকার কো-কারিকুলার এক্টিভিটি সহ বিজ্ঞান বিষয়ক বিভিন্ন অনুষ্ঠান আয়োজিত হয়ে থাকে।  এখনো পর্যন্ত প্রতিষ্ঠানটি তার ঐতিহ্য ধরে রাখতে সচেষ্ট রয়েছে।। 

## তথ্যসূত্র

বিষয়শ্রেণী:যশোর জেলার বিদ্যালয়
সেফালোস্পোরিন

**সেফালোস্পোরিন** (sg. ) হলো প্রকৃতরুপে ছত্রাক *[[আক্রেমোনিয়াম (Acremonium)]]* থেকে উদ্ভূত β-ল্যাক্টাম অ্যান্টিবায়োটিক শ্রেণীর অন্তর্গত  ঔষধ, যা আগে "*Cephalosporium*" নামে জানা যেতো ।

সেফামাইসিন - এর সহিত যুক্ত হয়ে আলাদা উপগোষ্ঠী বিটা-ল্যাক্টাম এন্টিবায়োটিক সেফাম নামে জানা যায়। ১৯৪৫ সালে ইতালীয় ফার্মাকোলজিস্ট জোসেফ ব্রোতযু এটি আবিষ্কার করেন এবং এবং ১৯৬৪ সালে এটি প্রথম বিক্রয় হয়।

## চিকিৎসা ক্ষেত্রে ব্যবহার
ব্যাক্টেরিয়ার কারণে সংক্রমণ এড়াতে সেফালোস্পোরিন ব্যবহৃত হয় । প্রথম প্রজন্মের(generation) ব্যাক্টেরিয়া গ্রাম পজিটিভ ব্যাক্টেরিয়ার বিরুদ্ধে বেশি শক্তিশালী।এর পরবর্তী ক্রমান্বয়ের প্রজন্মের সেফালোস্পোরিনগুলি গ্রাম পজিটিভ ব্যাক্টেরিয়ার বিরুদ্ধে সক্রিয়তা দেখানো শুরু করে।

## বিরূপ প্রভাব
Common adverse drug reactions (ADRs) (≥ 1% of patients) associated with the cephalosporin therapy include: diarrhea, nausea, rash, electrolyte disturbances, and pain and inflammation at injection site. Infrequent ADRs (0.1–1% of patients) include vomiting, headache, dizziness, oral and vaginal candidiasis, pseudomembranous colitis, superinfection, eosinophilia, nephrotoxicity, neutropenia, thrombocytopenia, and fever.

## কর্মপ্রণালী
সেফালোস্পোরিন হল ব্যাকটেরিয়াঘটিত এবং অন্যান্য β-ল্যাকটাম অ্যান্টিবায়োটিকের (যেমন পেনিসিলিন) মতো একই রকম কাজ করে, কিন্তু β-ল্যাকটামেসের জন্য কম সংবেদনশীল।  সেফালোস্পোরিন ব্যাকটেরিয়া কোষ প্রাচীর গঠন করে পেপ্টিডোগ্লাইকান স্তরের সংশ্লেষণে ব্যাঘাত ঘটায়।  The peptidoglycan layer is important for cell wall structural integrity.  The final transpeptidation step in the synthesis of the peptidoglycan is facilitated by penicillin-binding proteins (PBPs). PBPs bind to the D-Ala-D-Ala at the end of muropeptides (peptidoglycan precursors) to crosslink the peptidoglycan. Beta-lactam antibiotics mimic the D-Ala-D-Ala site, thereby irreversibly inhibiting PBP crosslinking of peptidoglycan.

## প্রতিরোধ
সেফালোস্পোরিন অ্যান্টিবায়োটিকের প্রতিরোধের সাথে বিদ্যমান পিবিপি উপাদানগুলির সখ্যতা হ্রাস বা একটি সম্পূরক β-ল্যাকটাম-সংবেদনশীল পিবিপি অধিগ্রহণ জড়িত থাকতে পারে। বর্তমানে, কিছু সাইট্রোব্যাক্টর ফ্রুন্ডি, এন্টারোব্যাক্টর ক্লোয়েকা, গনোরিয়া এবং এশেরিকিয়া কোলাই স্ট্রেন সেফালোস্পোরিন প্রতিরোধী। কিছু মর্গানেলা মরগনি, প্রোটিয়াস ভালগারিস, প্রভিডেন্সিয়া রেটগারি, সিউডোমোনাস এরুগিনোসা এবং সেরেসিয়া মার্সেসেন্স স্ট্রেন এছাড়াও বিভিন্ন মাত্রায় সেফালোস্পোরিনের বিরুদ্ধে প্রতিরোধ গড়ে তুলেছে।

## শ্রেণিবিভাগ
পঞ্চম প্রজন্মের সেফালোস্পোরিন এমআরএসএ (MRSA)-এর বিরুদ্ধে ফলদায়ক কাজ করে থাকে।

## ইতিহাস

সেফালোস্পোরিন যৌগটি ১৯৪৮ সালে ইতালীয় সার্দিনিয়ার বিজ্ঞানী জোসেফ ব্রতজু নর্দমা থেকে প্রথম কালচার প্রক্রিয়ার মাধ্যমে *[[সেফালোস্পোরিয়াম আক্রেমোনিয়াম (Cephalosporium acremonium)]]* নামের ছত্রাক থেকে আলাদা করেন। তিনি লক্ষ্য করেন এই কালচারগুলো যে উপাদান বা পদার্থ তৈরি করছে সেগুলো *[[সালমোনেলা টাইফি]]* নামের ব্যাকটেরিয়ার বিরুদ্ধে ফলপ্রসূদায়কভাবে কাজ করছে, যা বিটা-ল্যাক্টামেজ (এনজাইম) সংবলিত টাইফয়েড জ্বরের কারণ। গাই নিউটন এবং এডওয়ার্ড আব্রাহাম অক্সফোর্ড বিশ্ববিদ্যালয়ের স্যার উইলিয়াম স্কুল অব প্যাথলজি-তে সেফালোস্পোরিন সি পৃথক করেন।

## তথ্যসূত্র

## বহিঃসংযোগ
* Cephalosporins
রেমন্ড চ্যান্ডলার

**রেমন্ড থর্নটন চ্যান্ডলার** (১৮৮৮ – ১৯৫৯) ছিলেন একজন ব্রিটিশ-মার্কিন ঔপন্যাসিক এবং টিত্রনাট্যকার। ১৯৩২ সালে ৪৪ বছর বয়সে তেল কোম্পানিতে নির্বাহির চাকরি হারিয়ে তিনি গোয়েন্দা কাহিনী লিখতে শুরু করেন। তার প্রথম ছোটগল্প "ব্ল্যাকমেলারস ডোন্ট শুট" প্রকাশিত হয় ১৯৩৩ সালে জনপ্রিয় পাল্প ম্যাগাজিন *ব্ল্যাক মাস্ক*-এ। আর প্রথম উপন্যাস *দ্য বিগ স্লিপ* প্রকাশিত হয় ১৯৩৯ সালে। ছোটগল্পগুলোর পাশাপাশি রেমন্ড তার জীবনকালে সাতটি উপন্যাস প্রকাশ করেন (অষ্টমটি রচনাকালে তার মৃত্যু হয়, টরে রবার্ট বি পার্কার তা সম্পূর্ণ করেন)। *প্লেব্যাক* ছাড়া অন্য সবগুলো উপন্যাস চলচ্চিত্রায়িত হয়েছে, কোনো কোনোটা একাধিকবার। মৃত্যুর আগের বছর তাকে মিস্ট্রি রাইটার্স অফ আমেরিকার সভাপতি করা হয়। ১৯৫৯ সালের ২৬শে মার্চ তিনি ক্যালিফোর্নিয়ার লা জোলাতে মৃত্যুবরণ করেন।

আমেরিকার জনপ্রিয় ধারার সাহিত্যে চ্যান্ডলারের স্টাইল তীব্র প্রভাব ফেলে। ড্যাশিয়েল হ্যামেট, জেমস এম. কাইন এবং *ব্ল্যাক মাস্কের* অন্য লেখকদের সাথে তাকেও গোয়েন্দা কাহিনীর হার্ডবয়েলড ধারার একজন প্রবর্তক মনে করা হয়। তার উপন্যাগুলোর নায়ক ফিলিপ মার্লোকে, হ্যামেটের স্যাম স্পেডের মতো, কেউ কেউ "প্রাইভেট ডিটেকটিভ"-এর সমার্থক ভেবে থাকে। চলচ্চিত্রে হামফ্রে বোগার্ট দুটো চরিত্রেই অভিনয় করেছেন, তবে অনেকেই তাকে মার্লো হিসেবেই উপযুক্ত মনে করেন।

চ্যান্ডলারের কয়েকটি উপন্যাসকে গুরুত্বপূর্ণ সাহিত্যসৃষ্টি বলে গণ্য করা হয় এবং তার মধ্যে তিনটাকে বলা হয় মাস্টারপিস: *ফেয়ারওয়েল, মাই লাভলি* (১৯৪০), *দ্য লিটল সিস্টার* (১৯৪৯) এবং *দ্য লং গুডবাই* (১৯৫৩)। শেষোক্তটি সম্পর্কে মার্কিন অপরাধ গল্পের এক সংকলনে বলা হয় "তর্কসাপেক্ষ হলেও ২০ বছর আগে প্রকাশিত হ্যামেটের *দ্য গ্লাস কি*-র পর প্রথম সিরিয়াস এবং মূলধারার উল্লেখযোগ্য উপন্যাস যেটাতে রহস্যের উপাদানগুলো রয়ে গেছে।"

## তথ্যসূত্র

বিষয়শ্রেণী:ব্রিটিশ ঔপন্যাসিক
বিষয়শ্রেণী:মার্কিন ঔপন্যাসিক
বিষয়শ্রেণী:ব্রিটিশ চিত্রনাট্যকার
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর ইংরেজ ঔপন্যাসিক
বিষয়শ্রেণী:২০শ শতাব্দীর মার্কিন চিত্রনাট্যকার
বিষয়শ্রেণী:ক্যালিফোর্নিয়ায় নিউমোনিয়ায় মৃত্যু
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:১৮৮৮-এ জন্ম
বিষয়শ্রেণী:১৯৫৯-এ মৃত্যু
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:২০শ শতাব্দীর ছোটগল্পকার
বিষয়শ্রেণী:মার্কিন পুরুষ ঔপন্যাসিক
বিষয়শ্রেণী:মার্কিন পুরুষ ছোটগল্পকার
বিষয়শ্রেণী:মার্কিন ছোটগল্পকার
বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা
বিষয়শ্রেণী:ইংরেজ রহস্য লেখক
বিষয়শ্রেণী:ইংরেজ পুরুষ চিত্রনাট্যকার
বিষয়শ্রেণী:ইলিনয়ের ঔপন্যাসিক
বিষয়শ্রেণী:ক্যালিফোর্নিয়ার চিত্রনাট্যকার
বিষয়শ্রেণী:লস অ্যাঞ্জেলেসের লেখক
জন ডিকসন কার

**জন ডিকসন কার** (১৯০৬ – ১৯৭৭) ছিলেন একজন আমেরিকান গোয়েন্দা কাহিনী লেখক। **কার্টার ডিকসন**, **কার ডিকসন** ও **রজার ফেয়ারবেয়ার্ন** ছদ্মনামে তিনি লিখতেন।

স্বর্ণযুগের হুডানইটের অন্যতম সর্বশ্রেষ্ঠ লেখক হিসেবে কারকে গণ্য করা হয়; জটিল, কাহিনী-চালিত গল্প, যেখানে ধাঁধা সবকিছুর মূল। এক্ষেত্রে তিনি প্রভাবিত হয়েছিলেন গ্যাসটশ লেরক্স এবং জি কে চেস্টারটনের ফাদার ব্রাউন গল্পগুলো দ্বারা।তিঅঁই ছিলেন তথাকথিত লকড-রুম মিস্ট্রির গুরু, যেসব গল্পে গোয়েন্দাকে আপাতদৃষ্টিতে অসম্ভব কোনো অপরাধের তদন্ত করতে হয়। *দি হলো ম্যান*কে ভাবা হয় কারের মাস্টারপিস; ১৯৮১ সালে ১৭ জন রহস্যলেখক ও সমালোচকদের একটি পরিষদ এটিকে সর্বকালের সেরা লকড-রুম মিস্ট্রি হিসেবে নির্বাচিত করে। কার ঐতিহাসিক রহস্যকাহিনীও লিখতেন।

ইংল্যান্ডে কয়েক বছর বাস করা কারকে প্রায়শই "ব্রিটিশ-স্টাইলের" রহস্যলেখকদের মধ্যে অন্তর্ভুক্ত করা হয়। তার অধিকাংশ (সব নয়) উপন্যাসের অকুস্থল ইংরেজ রাজ্য, বিশেষত পল্লিগ্রাম, গ্রাম্য জমিদারি এবং ইংরেজ চরিত্র। তার সর্বাধিক পরিচিত দুটো গোয়েন্দা চরিত্রই ইংরেজ: ড. গিডেয়ন ফেল এবং স্যার হেনরি মেরিভেল।

যুক্তরাষ্ট্রে পেনসিলভানিয়ার সংসদ সদস্য উডা নিকোলাস কারের সন্তান কার পটসটাউনের দ্য হিল স্কুল থেকে গ্র্যাজুয়েট করেন ১৯২৫ সালে এবং হেভারফোর্ড কলেজে ১৯২৯ সালে। ১৯৩০ দশকের শুরুতে তিনি ইংল্যান্ডে বাস করতে থাকেন, সেখানে ইংরেজকন্যা ক্লারিস ক্লিভেসকে বিয়ে করেন। সেখানেই শুরু হয় তার রহস্যকাহিনী লেখার জীবন। পরে ১৯৪৮ সালে আন্তর্জাতিকভাবে পরিচিত এই লেখক যুক্তরাষ্ট্রে ফিরে আসেন।

১৯৫০ সালে কারের লেখা আর্থার কোনান ডয়েলের জীবনী তাকে দুটো পুরস্কার এনে দেয়- মিস্ট্রি রাইটার্স অফ আমেরিকার এডগার পুরস্কার; এবং দ্বিতীয়টি ১৯৭০ সালে রহস্যলেখক হিসেবে তার ৪০ বছরের কর্মজীবন উপলক্ষে। ১৯৬৩ সালে তাকে এমডব্লিউএ-এর গ্র্যান্ড মাস্টার পুরস্কারও দেওয়া হয়। ব্রিটিশ ডিটেকশন ক্লাবে যোগদান করতে পারা মাত্র দুজন আমেরিকানের একজন ছিলেন কার।

১৯৬৩-এর বসন্তের শুরুতে নিউইয়র্কের মামারোনেক শহরে থাকাকালীন সময়ে কার স্ট্রোকের শিকার হন, ফলে তার দেহের বাম পাশ পক্ষাঘাতগ্রস্ত হয়ে যায়। তিনি একহাতে লিখতে থাকেন এবং কয়েক বছর রহস্য ও গোয়েন্দা গল্পের বইয়ে ভূমিকা লেখেন, পত্রিকায় কলাম লেখেন, "দ্য জুরি বক্স" থেকে শুরু করে *এলেরি কুইনের মিস্ট্রি ম্যাগাজিন* পর্যন্ত। ঘটনাক্রমে কার আবার দক্ষিণ ক্যারোলিনায় বাস করতে থাকেন,এবং ফুসফুসের ক্যান্সারে সেখানে মৃত্যবরণ করেন ২৮ ফেব্রুয়ারি, ১৯৭৭ সালে।

## তথ্যসূত্র

বিষয়শ্রেণী:১৯০৬-এ জন্ম
বিষয়শ্রেণী:১৯৭৭-এ মৃত্যু
বিষয়শ্রেণী:আমেরিকান গোয়েন্দা কাহিনী লেখক
বিষয়শ্রেণী:২০শ শতাব্দীর মার্কিন ঔপন্যাসিক
বিষয়শ্রেণী:যুক্তরাজ্যে মার্কিন প্রবাসী
বিষয়শ্রেণী:ফুসফুসের ক্যান্সারে মৃত্যু
বিষয়শ্রেণী:মার্কিন পুরুষ ঔপন্যাসিক
বিষয়শ্রেণী:মার্কিন পুরুষ ছোটগল্পকার
বিষয়শ্রেণী:২০শ শতাব্দীর মার্কিন ছোটগল্পকার
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:ইংল্যান্ডে মার্কিন প্রবাসী
চান্দগাঁও থানা

**চান্দগাঁও** বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।

## আয়তন
চান্দগাঁও থানার মোট আয়তন ২৫.৩২ বর্গ কিলোমিটার (৬,২৫৭ একর)।

## প্রতিষ্ঠাকাল
১৯৭৮ সালের ৩০ নভেম্বর হাটহাজারী উপজেলার ১টি ওয়ার্ড এবং আরো ৬টি মেট্রোপলিটন থানার সমন্বয়ে চট্টগ্রাম সিটি কর্পোরেশন গঠিত হয়, তন্মধ্যে চান্দগাঁও থানা অন্যতম।

## জনসংখ্যার উপাত্ত
২০১১ সালের আদমশুমারি অনুযায়ী চান্দগাঁও থানার মোট জনসংখ্যা ২,৫৬,৪১১ জন। এর মধ্যে পুরুষ ১,৩২,০৫৪ জন এবং মহিলা ১,২৪,৩৫৭ জন। মোট পরিবার ৫৪,৯৪৯টি।

## অবস্থান ও সীমানা
চট্টগ্রাম সিটি কর্পোরেশনের উত্তর-পূর্বাংশে চান্দগাঁও থানার অবস্থান। এর দক্ষিণে বাকলিয়া থানা; পশ্চিমে চকবাজার থানা, পাঁচলাইশ থানা,  বায়েজিদ বোস্তামী থানা ও হাটহাজারী উপজেলার বুড়িশ্চর ইউনিয়ন; উত্তরে হাটহাজারী উপজেলার শিকারপুর ইউনিয়ন ও বুড়িশ্চর ইউনিয়ন এবং পূর্বে রাউজান উপজেলার উরকিরচর ইউনিয়ন, হালদা নদী, রাউজান উপজেলার নোয়াপাড়া ইউনিয়ন, কর্ণফুলী নদী, বোয়ালখালী উপজেলার কধুরখীল ইউনিয়ন ও কর্ণফুলী থানা অবস্থিত।

## ইতিহাস
চট্টগ্রাম সিটি কর্পোরেশনের আওতাধীন চান্দগাঁও থানা ১৯৭৮ সালে গঠিত হয়। পূর্বে এলাকাটি 'পাঠানগোদা' নামে পরিচিত ছিল।

১৯৭১ সালের ২৭ মার্চ চান্দগাঁও থানার কালুরঘাট বেতার কেন্দ্র থেকে বঙ্গবন্ধু শেখ মুজিবুর রহমানের পক্ষে মেজর জিয়াউর রহমান স্বাধীনতার ঘোষণা দেন। মার্চ ও এপ্রিল মাসের বিভিন্ন সময়ে কালুরঘাট বেতার কেন্দ্র দখলের জন্য পাকসেনাদের সঙ্গে মুক্তিযোদ্ধাদের একাধিক লড়াই সংঘটিত হয়।

## প্রশাসনিক এলাকা
চান্দগাঁও থানার আওতাধীন চট্টগ্রাম সিটি কর্পোরেশনের এলাকাসমূহ হল:
* ৪নং চান্দগাঁও ওয়ার্ড
* ৫নং মোহরা ওয়ার্ড
* ৬নং পূর্ব ষোলশহর ওয়ার্ড

## সংসদীয় আসন

## উল্লেখযোগ্য ব্যক্তিত্ব
*আবুল কাশেম খান- ব্যবসায়ী ও একে খান গ্রুপের মালিক।
*রেজাউল করিম চৌধুরী –– মেয়র,চট্টগ্রাম সিটি কর্পোরেশন।

## আরও দেখুন
* চট্টগ্রাম সিটি কর্পোরেশন
* চট্টগ্রাম জেলা

## তথ্যসূত্র

## বহিঃসংযোগ
* 

বিষয়শ্রেণী:চট্টগ্রাম সিটি কর্পোরেশনের থানা
বিষয়শ্রেণী:চট্টগ্রাম জেলার থানা
বায়েজিদ বোস্তামী থানা

**বায়েজিদ বোস্তামী** বাংলাদেশের চট্টগ্রাম জেলার একটি মেট্রোপলিটন থানা। এটা চট্টগ্রাম সিটি কর্পোরেশনের আওতাধীন। বিখ্যাত পারস্যদেশীয় সুফি সাধক হযরত বায়েজিদ বোস্তামীর নামানুসারে এই থানার নামকরণ করা হয়েছে এবং এই সাধকের মাজার এই থানাতেই অবস্থিত।

## আয়তন
বায়েজিদ বোস্তামী থানার মোট আয়তন ১৭.৫৮ বর্গ কিলোমিটার (৪,৩৪৪ একর)।

## প্রতিষ্ঠাকাল
২০০০ সালের ২৭ মে পাহাড়তলী থানা, পাঁচলাইশ থানা ও হাটহাজারী উপজেলার কিছু অংশ নিয়ে বায়েজিদ বোস্তামী থানা গঠন করা হয়।

## জনসংখ্যার উপাত্ত
২০১১ সালের আদমশুমারি অনুযায়ী বায়েজিদ বোস্তামী থানার মোট জনসংখ্যা ১,৮২,১৪৬ জন। এর মধ্যে পুরুষ ৯৫,৫২৮ জন এবং মহিলা ৮৬,৬১৮ জন। মোট পরিবার ৪০,৬০০টি।

## ইতিহাস
১৯৩০ সালের ২২ এপ্রিল ব্রিটিশ বিরোধী আন্দোলনের সময় জালালাবাদ পাহাড়ে ইংরেজ বাহিনীর সঙ্গে লড়াইয়ে ১১ জন বিপ্লবী যুব সৈনিক শহীদ হন।

## অবস্থান ও সীমানা
চট্টগ্রাম সিটি কর্পোরেশনের উত্তরাংশে বায়েজিদ বোস্তামী থানার অবস্থান। এর পশ্চিমে সীতাকুণ্ড উপজেলার সলিমপুর ইউনিয়ন ও চট্টগ্রাম সিটি কর্পোরেশনের খুলশী থানা, দক্ষিণে খুলশী থানা ও পাঁচলাইশ থানা, পূর্বে চান্দগাঁও থানা ও হাটহাজারী উপজেলার শিকারপুর ইউনিয়ন এবং উত্তরে হাটহাজারী উপজেলার চিকনদণ্ডী ইউনিয়ন ও চট্টগ্রাম সিটি কর্পোরেশনের আওতাধীন হাটহাজারী উপজেলার ১নং দক্ষিণ পাহাড়তলী ওয়ার্ড অবস্থিত।

## প্রশাসনিক এলাকা
বায়েজিদ বোস্তামী থানার আওতাধীন চট্টগ্রাম সিটি কর্পোরেশনের এলাকাসমূহ হল:
* ২নং জালালাবাদ ওয়ার্ড
* ৩নং পাঁচলাইশ ওয়ার্ড
* চট্টগ্রাম সেনানিবাস

## সংসদীয় আসন

## উল্লেখযোগ্য ব্যাক্তি
এই এলাকার গুরুত্বপূর্ণ ব্যাক্তিরা হলেন 
* নুরুল ইসলাম হাশেমী - আহলে সুন্নত ওয়াল জামাত বাংলাদেশের চেয়ারম্যান
* আমিনুল ইসলাম হাশেমী
* সৈয়দ মুহাম্মদ অছিয়র রহমান - জামেয়া আহমদিয়া সুন্নিয়া আলিয়া মাদ্রাসার সাবেক অধ্যক্ষ ও প্রধান মুফতি

## আরও দেখুন
* চট্টগ্রাম সিটি কর্পোরেশন
* চট্টগ্রাম জেলা

## তথ্যসূত্র

## বহিঃসংযোগ
* 

বিষয়শ্রেণী:চট্টগ্রাম সিটি কর্পোরেশনের থানা
বিষয়শ্রেণী:চট্টগ্রাম জেলার থানা
নকলা নদী

**নকলা নদী** বা **সুন্দ্রাকাশি নদী** বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ২৪ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নকলা-সুন্দ্রাকাশি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪১।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:সিলেট জেলার নদী
বিষয়শ্রেণী:জৈন্তাপুর উপজেলা
বিষয়শ্রেণী:কানাইঘাট উপজেলা
নরসুন্দা নদী

**নরসুন্দা নদী** বা **নাগচিনি নদী** বাংলাদেশের উত্তর-পূর্বাঞ্চলের কিশোরগঞ্জ ও ময়মনসিংহ জেলার একটি নদী। কিশোরগঞ্জ জেলা শহর এবং নান্দাইল ও ঈশ্বরগঞ্জ উপজেলা শহর এ নদীর তীরে অবস্থিত। নদীটির দৈর্ঘ্য ৫৭ কিলোমিটার, গড় প্রস্থ ৮০ মিটার এবং নদীটির প্রকৃতি সর্পিলাকার। নদীটি বর্তমানে মৃত প্রায়। আবর্জনা, অবৈধ্য দখলে নদীটি খালে পরিনত হয়েছে।  বাংলাদেশ পানি উন্নয়ন বোর্ড বা "পাউবো" কর্তৃক নরসুন্দা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪২।

থাম্ব|নরসুন্দা নদীর ছবি।

## চিত্রশালা

চিত্র:নরসুন্দা নদী, রঘুখালি, কিশোরগঞ্জ।.jpg|রঘুখালি ব্রিজ থেকে তোলা নরসুন্দা নদী
চিত্র:নরসুন্দা নদী, কিশোরগঞ্জ.jpg|নরসুন্দা নদীর ছবিটি কিশোরগঞ্জ শোলাকিয়া ঈদগাহ ব্রিজের উপর থেকে তোলা


## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:পাকুন্দিয়া উপজেলা
বিষয়শ্রেণী:তাড়াইল উপজেলা
বিষয়শ্রেণী:হোসেনপুর উপজেলা
বিষয়শ্রেণী:কিশোরগঞ্জ সদর উপজেলা
বিষয়শ্রেণী:ইটনা উপজেলা
বিষয়শ্রেণী:কিশোরগঞ্জ জেলার নদী
নলজুর নদী

**নলজুর নদী** বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৪০ কিলোমিটার, গড় প্রস্থ ৯৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নলজুর নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪৩। জগন্নাথরপুর উপজেলার রানীগঞ্জ ইউনিয়নের বাংলাবাজার এর উপর দিয়ে প্রবাহিত কুশিয়ারা নদী থেকে জগন্নাথপুর উপজেলার উপর দিয়ে প্রবাহিত হয়ে সুনামগঞ্জ জেলার মহাসিং নদী হয়ে সুনামগঞ্জের সুরমার সাথে যুক্ত হয়েছে।বর্ষাকালে উপজেলার অন্যান্য ইউনিয়নের লোকজনের উপজেলা সদরের সাথে যুক্ত হওয়ার অন্যতম মাধ্যম এই নদী। একসময় এ নদী দিয়ে লঞ্চ, স্টিমারসহ বড় বড় নৌযান চলাচল করত। এখন এটি নদী না খাল চেনার উপায় নেই। 
## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:সুনামগঞ্জ জেলার নদী
বিষয়শ্রেণী:দিরাই উপজেলা
বিষয়শ্রেণী:শাল্লা উপজেলা
বিষয়শ্রেণী:ছাতক উপজেলা
বিষয়শ্রেণী:জগন্নাথপুর উপজেলা
কথাসাহিত্য

**কথাসাহিত্য** বলতে সেসব গল্প-কাহিনীকে বোঝানো হয় যেগুলোর আছে সাহিত্যিক মূল্য, যেমন সামাজিক ভাষ্য, রাজনৈতিক সমালোচনা বা মানুষের অবস্থা ইত্যাদি। কথাসাহিত্য লেখায় সংলাপ ব্যবহার করা হয় এবং উপর্যুক্ত লক্ষ্যানুসারে তা প্লটের চেয়ে থিমের ওপর বেশি জোর দেয়। স্কুল বা বিশ্ববিদ্যালয়ে কথাসাহিত্যের পাঠদান করা সাধারণ ব্যাপার।

কথাসাহিত্যের বিপরীত ভাবা হয় জনপ্রিয়, বাণিজ্যিক বা বর্গনির্দিষ্ট কাহিনীকে। কেউ কেউ এদের পার্থক্য করেছেন এভাবে- একটি বাস্তবতাকে বিশ্লেষণ করে (কথাসাহিত্য), অন্যটি বাস্তবতা থেকে পলায়ন করে (জনপ্রিয়)। কাহিনীর এই দুটি উপাংশের পার্থক্য নিয়ে সমালোচক ও পণ্ডিতগণ অনেক বিতর্ক করেছেন।

## সাংস্কৃতিক পার্থক্য
নীল স্টিফেনসন বলেছেন যে, যখন দেখা যাচ্ছে সব সংজ্ঞাই সরল হয়ে যাচ্ছে, তখন কথাসাহিত্য ও বর্গসাহিত্যের সাধারণ সংস্কৃতিতেই ব্যবধান লক্ষণীয়। একদিকে, আজকাল কথাসাহিত্যিকরা পৃষ্ঠপোষকতা পাচ্ছেন, বিশ্ববিদ্যালয়ে চাকরি পাচ্ছেন, এবং এরকম অবস্থানে থাকায় তাদের বইগুলোর কাটতির কথা না ভেবে বরং সমালোচকদের কাছে সেটা সমাদর পাচ্ছে কিনা তা দেখছেন। অন্যদিকে বর্গসাহিত্য লেখকগণের প্রবণতা হলো বই বিক্রির সংখ্যা দিয়ে নিজেদের বিচার করা।

## বৈশিষ্ট্য
কথাসাহিত্য সম্মিলিত নিয়মবদ্ধ কোনো বর্গ নয়, তবে কিছু সাধারণ বৈশিষ্ট্য দেখে একে সংজ্ঞায়িত করা যায়।

### চরিত্রায়ণ
কথাসাহিত্যে সাধারণত "ইন্টারেস্টিং, জটিল এবং উন্নত" চরিত্রগুলোর "অন্তর্মুখী, বিস্তারিত বিশ্লেষণের" দিকে নজর দেয়। কাহিনীকে প্রাধান্য দেয়া বর্গসাহিত্য এর বিপরীত। স্বভাবতই কথাসাহিত্য লোকদের "ভেতরের গল্পের" উপর জোর দেয় যারা কাহিনীকে এগিয়ে নিয়ে চলে এবং আবেগিকভাবে পাঠককেও এতে জড়িয়ে নেয়।

### শৈলী
কথাসাহিত্যের শৈলীকে সাধারণত বলা হয় "মার্জিতভাবে লেখা, গীতধর্মী, এবং ... স্তরে স্তরে সাজানো"। কথাসাহিত্যের স্বর বর্গসাহিত্যের থেকেও বেশি গাঢ় হতে হতে পারে।

জনপ্রিয় সাহিত্যের থেকে কথাসাহিত্যে গতি কম। টেরেন্স রাফার্টি লিখেছেন, "কথাসাহিত্য, অঃর প্রকৃতি অনুসারেই, নিজে বেপথু হবার ঝুঁকি নিয়েও পদভ্রষ্ট সৌন্দর্যের জন্য নিজেকে দেরি করতে দেয়, যেন গড়িমসি করে।"

## তথ্যসূত্র

## গ্রন্থপঞ্জি

* 
* 
* 
* 
*  Subscription required. **So in effect a dead link**
* 
* 
* 


বিষয়শ্রেণী:উচ্চশিক্ষায়তনিক সংস্কৃতি
বিষয়শ্রেণী:শিল্পকলা
বিষয়শ্রেণী:সংস্কৃতি
বিষয়শ্রেণী:সাহিত্য
সিমেওঁ দ্যনি পোয়াসোঁ

**সিমেওঁ দ্যনি পোয়াসোঁ** (ফরাসি ভাষায়: Siméon Denis Poisson) (২১ জুন ১৭৮১, পিতিভিয়ে, ফ্রান্স - ২৫শে এপ্রিল, ১৮৪০, সো, ফ্রান্স) একজন ফরাসি গণিতবিদ, জ্যামিতিবিদ, এবং পদার্থবিজ্ঞানী। তিনি নির্দিষ্ট সমাকল, তড়িৎ-চুম্বকীয় তত্ত্ব ও সম্ভাবনার উপরে গবেষণার জন্য বিখ্যাত। 

তিনি প্যারিসের বিখ্যাত একোল পোলিতেকনিক প্রতিষ্ঠানে গণিত বিষয়ে উচ্চশিক্ষা লাভ করেন, যেখানে পিয়ের-সিমোঁ লাপ্লাস ও জোযেফ-লুই লাগ্রঁজ ছিলেন তাঁর দুই শিক্ষক। তিনি কর্মজীবনে একোল পোলিতেকনিকের অধ্যাপক, দ্রাঘিমা কার্যালয়ের (ব্যুরো দে লোঁজিত্যুদ) জ্যোতির্বিজ্ঞানী, প্যারিস বিশ্ববিদ্যালয়ের বিজ্ঞান অনুষদের (ফাক্যুলতে দে সিয়ঁস দ্য পারি) বিশুদ্ধ গণিতের অধ্যাপক পদে কাজ করেন।   

পোয়াসোঁ বিশুদ্ধ ও ফলিত উভয় প্রকারের গণিতশাস্ত্রে ব্যাপক অবদান রাখেন ও সব মিলিয়ে ৩০০টিরও বেশি গবেষণাপত্র রচনা করেন। বিশুদ্ধ গণিতশাস্ত্রে নির্দিষ্ট সমাকলসমূহের উপরে ধারাবাহিকভাবে প্রকাশিত কিছু গবেষণাপত্র ও ফুরিয়ে বিশ্লেষণের উন্নতি সাধন তাঁর সবচেয়ে গুরুত্বপূর্ণ কিছু অবদান। শেষোক্তটি জার্মান গণিতবিদ পেটার ডিরিখলেট ও বের্নহার্ড রিমানের গবেষণার পথ দেখিয়ে দেয়। অন্যদিকে ফলিত গণিতের দৃষ্টিকোণ থেকে তিনি স্থিরবিদ্যুৎ, চুম্বকত্ব, বলবিজ্ঞান (বিশেষত খ-বলবিজ্ঞান) ও পদার্থবিজ্ঞানের অন্যান্য ক্ষেত্রে গণিতের প্রয়োগ নিয়ে কাজ করেন। তিনি বলবিজ্ঞানের *ত্রেতে দ্য মেকানিক* (১৮১১) নামের যে গ্রন্থটি রচনা করেন, তা বহু বছর ধরে বিষয়টির একটি প্রমিত পাঠ্যপুস্তক হিসেবে প্রচলিত ছিল। তিনি গ্রহসমূহের গতি সংক্রান্ত লাপ্লাসের পদ্ধতিগুলির উপর ভিত্তি করে স্থিরতড়িৎবিজ্ঞানে বৈদ্যুতিক আকর্ষণ-বিকর্ষণ বলের দূরত্বের বর্গের ব্যস্তানুপাতিক সূত্রটি প্রদান করেন। তিনি লাগ্রঁজ ও লাপ্লাসের কাজের উপর ভিত্তি করে গ্রহসমূহের আকৃতি ও তাদের কক্ষপথের স্থিতিশীলতার মধ্যে সম্পর্কের উপর গবেষণাকর্ম সম্পাদন করেন; তাঁর দেয়া সূত্রগুলি ব্যবহার করে ২০শ শতকের শেষে এসে পৃথিবীকে প্রদক্ষণকারী কৃত্রিম উপগ্রহগুলির পথ পরিমাপ ও বিশ্লেষণ করে পৃথিবীর আকৃতি সম্পর্কে বিস্তারিত জ্ঞানলাভ করা সম্ভব হয়। পোয়াসোঁ কৈশিক ক্রিয়া ও তাপশক্তির উপরেও গবেষণাকর্ম প্রকাশ করেন। ব্যবকলনীয় সমীকরণের পোয়াসোঁ বন্ধনী, বিদ্যুৎ বিষয়ে পোয়াসোঁ-র ধ্রবক, বিভব তত্ত্বে পোয়াসোঁ-র সমীকরণসমূহ, পোয়াসোঁ-র সমাকল ও স্থিতিস্থাপকতার আলোচনায় পোয়াসঁ-র অনুপাত, ইত্যাদিতে তাঁর নাম চিরজীবী হয়ে আছে। ১৮৩৭ সালে দেওয়ানি ও ফৌজদারি রায়ের সম্ভাবনা সম্পর্কিত গবেষণাতে তিনি সম্ভাবনা ও বৃহৎ সংখ্যাসমূহের সূত্র নিয়ে লেখেন এবং পোয়াসোঁর বিতরণ নামক ধারণাটির অবতারণা করেন, যা বর্তমানে পরিসংখ্যানশাস্ত্রের একটি অতীব গুরুত্বপূর্ণ তাত্ত্বিক অবদান হিসেবে স্বীকৃত। স্থানকালের যেকোনও দৈব ঘটনাবলীর বিশ্লেষণে এটি ব্যবহৃত হয়।

## কর্মজীবন
পোয়াসোঁর গবেষণার বিষয় ছিল স্থিতিস্থাপকতা, চুম্বকত্ব ও তত্ত্বীয় তড়িৎবিজ্ঞান এবং ফলিত গণিত। বস্তুত সম্ভাবনাতত্ত্বের গাণিতিক উন্নতিতে তিনি বিশেষ ভূমিকা রাখেন।

## টীকা

## তথ্যসূত্র

বিষয়শ্রেণী:ফরাসি গণিতবিদ
বিষয়শ্রেণী:ফরাসি পদার্থবিজ্ঞানী
বিষয়শ্রেণী:১৭৮১-এ জন্ম
বিষয়শ্রেণী:১৮৪০-এ মৃত্যু
বিষয়শ্রেণী:কপলি পদক বিজয়ী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:১৯শ শতাব্দীর ফরাসি গণিতবিদ
বিষয়শ্রেণী:রয়েল সোসাইটির সভ্য
বিষয়শ্রেণী:গাণিতিক বিশ্লেষক
বিষয়শ্রেণী:প্রবাহী গতিবিজ্ঞানী
বিষয়শ্রেণী:ফরাসি বিজ্ঞান একাডেমির সদস্য
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
পত্রোপন্যাস

**পত্রোপন্যাস** বা **পত্র উপন্যাস**  হলো ধারাবাহিকভাবে লিখিত চিঠি বা পত্রের আকারে লেখা একটি উপন্যাস। সাধারণত চিঠিপত্রের রূপে লেখা হলেও দিনপঞ্জী, পত্রিকার খণ্ডাংশ (কাটিং) এবং অন্যান্য নথিপত্র ব্যবহার করেও লেখা যায়। সম্প্রতি ইলেকট্রনীয় নথি ("ডকুমেন্ট") যেমন যন্ত্রে ধারণকৃত কথোপকথন (রেকর্ডিং), বেতার, ব্লগ এবং বৈদ্যুতিন চিঠি (ই-মেইল) মাধ্যমও ব্যবহৃত হচ্ছে। পত্রোপন্যাসের ইংরেজি পরিভাষা "এপিস্টোলারি নভেল" (*Epistolary Novel*) গ্রিক শব্দ এপিস্তোলে (ἐπιστολή *epistolē*, অক্ষর) থেকে লাতিন হয়ে এসেছে ।

পত্ররূপটি কাহিনীতে অনেকটা বাস্তব একটি ভাব আনে, যেহেতু চিঠিপত্র বাস্তব জীবনের অংশ। সবজান্তা আখ্যানকার কৌশলের আশ্রয় না নিয়েই এভাবে বিভিন্ন দৃষ্টিকোণ দেখানো সম্ভব হয়।

## প্রাথমিক রচনাসমূহ
পত্রোপন্যাসের উৎপত্তি সম্পর্কে দুইটি তত্ত্ব বিদ্যমান। প্রথম মতানুসারে, সাধারণ উপন্যাসগুলোতে পাত্রপাত্রীর চিঠির বর্ণনা দেয়া থেকেই এ ধারার শুরু, পরে ক্রমে ক্রমে উপন্যাসের লেখা কমিয়ে কেবল চিঠিতেই তা সীমাবদ্ধ করা হয়। অন্য একটি মত অনুযায়ী একসময় পত্র ও কবিতা প্রভৃতি নিয়ে যে সংকলনগুলো বের হত, সেগুলির মধ্যে কয়েকটি চিঠিকে একত্র করে সাধারণত (প্রায়শই রগরগে) গল্প বানানো হতো। দুটি মতই স্বীকৃত।

### বাংলা সাহিত্যে
বাংলা সাহিত্যে পত্রোপন্যাস খুব বেশি লেখা হয়নি। বিভূতিভূষণ মুখোপাধ্যায়ের *পোনুর চিঠি*, কাজী নজরুল ইসলামের *[[বাঁধন হারা]]*, প্রেমেন্দ্র মিত্রের *প্রিয়তমাসু*, শৈলজানন্দ মুখোপাধ্যায়ের *ক্রৌঞ্চমিথুন* ও তরুণকুমার ভাদুড়ীর *সন্ধ্যাদীপের শিখা* উল্লেখযোগ্য।। আহমদ ছফার আত্মজীবনীমূলক উপন্যাস*[[অর্ধেক নারী অর্ধেক ঈশ্বরী]]*ও মূলত পত্রোপন্যাস। বুদ্ধদেব গুহ -এর সবিনয় নিবেদন, নিমাই ভট্টাচার্য -এর মেমসাহেব পত্রোপন্যাস গোত্রের রচনা।

## ধরন
বহু ধরনের পত্রোপন্যাস আছে: একপাক্ষিক (কেবল একটি চরিত্রের চিঠি দেয়া, যেমন *লেটার্স অফ এ পর্তুগিজ নান* এবং *দ্য স্প্যারোস অফ ইয়াং ওয়েদার*), সংলাপীয় বা দ্বিপাক্ষিক ( দুটি চরিত্রের চিঠি বিনিময়, যেমন *লেটার্স অফ ফ্যানি বাটলার্ড*), এবং বহপাক্ষিক (তিন বা তারও বেশি লোকের চিঠি বিনিময়, যেমন ব্রাম স্টোকারের *[[ড্রাকুলা]]*)। এছাড়াও, *ক্লারিসা* বা *ডেন্জারাস লিয়াজোঁ* প্রভৃতি বহুপাক্ষিক পত্রোপন্যাসের গুরুত্বপূর্ণ সাহিত্য-কৌশলটি হলো- একইসাথে, তবে আলাদাভাবে, নায়িকা এবং খলনায়কের পত্রবিনিময় দেখানো যা নাটকীয় উত্তেজনা তৈরি করে।

## তথ্যসূত্র

বিষয়শ্রেণী:পত্রোপন্যাস
বিষয়শ্রেণী:সাহিত্যকর্মের প্রকার
বিষয়শ্রেণী:আখ্যানতত্ত্ব
চিঠি

**চিঠি** বা **পত্র** হলো একধরনের লিখিত বার্তা,যা মূলত এক ব্যক্তি থেকে অপর ব্যক্তির কাছে সাধারণত লেফাফাতে ভরিয়ে ডাক ব্যবস্থার মাধ্যমে প্রেরণ করা হয়।চিঠি আগে লেফাফা বা খামে করে প্রেরণ করা হলেও,খুব কম সময়ই ডাকযোগে প্রেরণ করা হয়।

আধুনিক যুগে ইমেলসহ বিভিন্ন সামাজিক যোগাযোগ মাধ্যম যেমন:ফেসবুক,হোয়াটসঅ্যাপ ইত্যাদি ব্যবহারের মাধ্যমে বার্তা প্রেরণ করা হয়। তাই,হালজমাজায় আগেরকার দিনের মতো চিঠি বা পত্রের আদান-প্রদান খুব কমই দেখা যায়।

চিঠি দুজন বা দুপক্ষের মধ্যে যোগাযোগ বজায় রাখতে অত্যন্ত গুরুত্বপূর্ণ ভূমিকা পালন করে।পত্রের আদান-প্রদান বন্ধু ও আত্মীয়দের মধ্যকার সম্পর্ক আরো ঘনিষ্ট করে তুলে,পেশাদারি সম্পর্ক উন্নয়ন করে এবং আত্মপ্রকাশের সুযোগ করে দেয়।স্বাক্ষরতা টিকিয়ে রাখতেও একসময় চিঠির অবদান ছিল। প্রাচীনকাল থেকেই মানুষ চিঠি আদানপ্রদান করেছে, *[[ইলিয়াড|ইলিয়াডে]]* তার উল্লেখ ছিল। হিরোডোটাস এবং থুসিডাইডিসের রচনাবলীতেও তা উল্লেখ করা হয়েছে।

## চিঠি লেখার ইতিহাস

ঐতিহাসিকভাবে, চিঠির প্রচলন ছিল প্রাচীন ভারত, প্রাচীন মিশর, সুমের, প্রাচীন রোম, মিশর এবং চীনে, এবং এই ইন্টারনেটের যুগেও এর চল বর্তমান। সতের ও আঠারো শতকে চিঠি লেখা হতো স্ব-শিক্ষার জন্য। চিঠি ছিল পাঠচর্চা, অভিজ্ঞতা বর্ণনা করা, বিতর্কমূলক লেখা বা সমমনা অন্যদের সাথে আইডিয়া বিনিময়ের পদ্ধতি। কিছু লোক চিঠিকে মনে করতো কেবল লেখালেখি। আবার অন্যরা মনে করে যোগাযোগের মাধ্যম। বাইবেলের বেশ কয়েকটি পরিচ্ছেদ চিঠিতে লেখা। অযক্তিগত, কূটনৈতিক বা বাণিজ্যিক- সবরকম চিঠিই পরবর্তীকালে ঐতিহাসিকগণ প্রাথমিক উৎস হিসেবে ব্যবহার করেন। কখনোবা চিঠি এতো শৈল্পিক রূপ পায় যে তা সাহিত্যের একটি বর্গ হয়ে ওঠে, যেমন বাইজেন্টাইনে *এপিস্টোলোগ্রাফি* বা সাহিত্যের পত্র উপন্যাস।

## চিত্রশালা

File:From Caroline Weston to Deborah Weston; Tuesday, June 1, 1841? p1.jpg|আড়াআড়ি ও লম্বালম্বি দুভাবে লিখে চিঠির প্রেরক খরচ বাঁচাতে পারে।
File:Cesare Borgia, handwritten letter 1.jpg|সিজার বোর্গিয়ার হাতে-লেখা একটি চিঠি।
File:Wish list.jpg|সান্তা ক্লজকে লেখা একটি শিশুর চিঠি।
File:Letter from Arthur Conan Doyle to Herbert Greenhough Smith.jpg|*দি হাউন্ড অব দি বাস্কারভিল* সম্বন্ধে আর্থার কোনান ডয়েলের লেখা একটি চিঠি।
File:Invitation to Space Needle groundbreaking, 1961.jpg|১৯৬১ সালে সিয়াটল স্পেস নিডলে আমন্ত্রণপত্র।
File:Letter of Resignation of Richard M. Nixon, 1974.jpg|রিচার্ড নিক্সনের পদত্যাগপত্র, ১৯৭৪।
File:Augusto Tominz - The Letter, 1873.jpg|*দ্য লেটার* চিত্রকর্ম, ১৮৭৩


## আরও দেখুন
*ঠিকানা
*খাম
*পাণ্ডুলিপি
*পত্রমিতা

## তথ্যসূত্র

## বহিঃসংযোগ

* 
*
*Letters as historical sources.
*The First English Family Letters at *History Today*.


বিষয়শ্রেণী:ডাকব্যবস্থা
বিষয়শ্রেণী:কাগজজাত দ্রব্য
বিষয়শ্রেণী:ডাক ব্যবস্থা
শিলচর রেলওয়ে স্টেশন

**শিলচর রেলওয়ে স্টেশন** হল কাছার জেলার শিলচর শহরের একটি রেল স্টেশন। এই স্টেশনে ৩ বি প্লাটফর্ম রয়েছে। ভারতীয় বা ইন্ডিয়ান গেজ এর রেলপথ এই স্টেশনে রয়েছে। এটি শিলচর শহরের যাত্রী পরিবহন করে।

## নতুন নামকরণ

শিলচর রেলওয়ে স্টেশনটি বরাক বাংলা ভাষা আন্দোলনের সাথে জড়িত একটি নিদর্শন। ভারতের কেন্দ্রীয় সরকার এবং অসম রাজ্য সরকারের মতামতের ভিত্তিতে এই স্টেশনটির নতুন নামকরণ করা হয়েছে ***ভাষা শহিদ স্টেশন, শিলচর***।

## গুরুত্ব
শিলচর ভারতের উত্তর-পূর্ব সীমান্ত রেলের গুরুত্বপূর্ণ প্রান্তিক রেলওয়ে স্টেশন। এর নিকটবর্তী অরুণাচল জংশন (৭ কিমি পশ্চিমে) ভারতের মনিপুর রাজ্যে যাওয়ার অন্যতম গন্তব্য হতে চলেছে। সম্পর্কক্রান্তি এর মতো গুরুত্বপূর্ণ ট্রেন এখানে থামে। এখানে একক ডিজেল লাইন চালু রয়েছে।

## তথ্যসূত্র

বিষয়শ্রেণী:কাছাড় জেলার রেলওয়ে স্টেশন
বিষয়শ্রেণী:লামডিং রেল বিভাগ
বিষয়শ্রেণী:শিলচরের পরিবহন ব্যবস্থা
বিষয়শ্রেণী:১৮৯৮-এ ভারতে চালু রেলওয়ে স্টেশন
জামতাড়া

**জামতাড়া** হল ভারতের ঝাড়খণ্ড রাজ্যের জামতাড়া জেলার একটি শহর ও সদরদপ্তর। এই শহরটি পশ্চিমবঙ্গ সীমান্ত থেকে স্বল্প দূরত্বে অবস্থিত। শহরটি মোট ১৮ বর্গকিলোমিটার বিস্তৃত। এই শহরের অধিবাসীরা হিন্দি ও বাংলা ভাষায় কথা বলে। এই শহরটি ঝাড়খণ্ডের রাজধানী শহর রাঁচি থেকে ২৫০ কিমি দূরে অবস্থিত।

জামতাড়া "ভারতের ফিশিং রাজধানী" নামেও পরিচিত। এই নামটি পাওয়ার কারণ হল, সারা দেশে প্রচুর ফিশিং-এর ঘটনা ঘটেছিল যার কেন্দ্রবিন্দু ছিল এই এলাকায়। ২০১৫ সালের এপ্রিল থেকে ২০১৭ সালের মার্চ পর্যন্ত দুই বছরের মধ্যে, ১২টি ভারতীয় রাজ্যের পুলিশ জামতাড়ায় ২৩ বার অভিযান চালিয়েছিল। এই অভিযানের উদ্দেশ্য ছিল সাইবার অপরাধ, বিশেষ করে ফিশিং-এর তদন্ত করা, যা ভারতের সবচেয়ে অনুন্নত জেলা থেকে উদ্ভূত হয়েছিল এবং কিছু অনুমান অনুসারে, এই জেলা একাই ৮ শতাংশ ঘটনার জন্য দায়ী ছিল। যারা এই ফিশিং-এর সঙ্গে জড়িত ছিল, তারা বিলাসবহুল এসইউভি কিনেছিল এবং জরাজীর্ণ কুটিরগুলোর পাশে চমকপ্রদ বাংলো তৈরি করেছিল।

## ভূগোল
জামতারা শহরটি ২৩.৯৫ ডিগ্রি উত্তর ও ৮৬.৪ ডিগ্রি পূর্বে অবস্থিত।শহরটি সমুদ্রতল থেকে  উচ্চতায় অবস্থিত।

## জনসংখ্যা
২০১১ সালের জন গননায় জামতারা শহরের মোট জনসংখ্যা হল ২৯,৪১৫ জন। মোট জনসংখ্যার মধ্যে ৫২ শতাংশ পুরুষ ও ৪৮ শতাংশ নারী।এই শহরে সাক্ষরতার হার ৬৬.৪১ শতাংশ যা জাতীয় সাক্ষরতার হার ৭৪.৪ শতাংশ থেকে কম।এই শহরের মোট জনসংখ্যার ১৫.১৭ শতাংশর বয়স ০-৬ বছর।

## যোগাযোগ
## শিক্ষাব্যবস্থা
এখানে অনেক গুলি বিদ্যালয়  , উচ্চ বিদ্যালয় এবং মহাবিদ্যালয় রয়েছে।যেমন

জেবিসি+২ হাই স্কুল, জামতারা বালিকা বিদ্যালয়, এডোয়াট হাইস্কুল প্রভৃতি।এখানকার দুটি প্রধান মহাবিদ্যালয় বা কলেজ হল- জামতারা কলেজ ও জামতারা মহিলা কলেজ।
## জলবায়ু
এই শহরে গ্রীষ্মকাল হল - মার্চ থেকে মে,বর্ষাকাল হল -জুন থেকে সেপ্টেম্বর,শীতকাল হল- অক্টবর থেকে ফ্রেবব্রুয়ারী।জামতারা শহরের সর্বনিন্ম উষ্ণতা ২° সেন্টিগ্রেট (শীতকাল) এবং সর্বোচ্চ উষ্ণতা ৪৫° সেন্টিগ্রেট (গ্রীষ্ম কাল)।এই শহরে বায়ু প্রবাহ হয় দক্ষিণ-পশ্চিম থেকে উত্তর-পূর্বে।

## তথ্যসূত্র

বিষয়শ্রেণী:ঝাড়খণ্ডের শহর ও নগর
বিষয়শ্রেণী:জামতাড়া জেলা
ল্যান্স পিয়েরে

**ল্যান্সলট রিচার্ড পিয়েরে** (; জন্ম: ৫ জুন, ১৯২১ - মৃত্যু: ১৪ এপ্রিল, ১৯৮৯) ত্রিনিদাদ ও টোবাগোর পোর্ট অব স্পেনে জন্মগ্রহণকারী বিশিষ্ট ওয়েস্ট ইন্ডিয়ান ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য হিসেবে ১৯৪৮ সালে একটিমাত্র টেস্টে অংশগ্রহণ করার সুযোগ পান। ঘরোয়া প্রথম-শ্রেণীর ক্রিকেটে ত্রিনিদাদের প্রতিনিধিত্ব করেন। মূলতঃ ডানহাতি ফাস্ট-মিডিয়াম বোলিংয়ে পারদর্শী ছিলেন **ল্যান্স পিয়েরে**। এছাড়াও নিচের সারিতে ডানহাতে ব্যাটিং করতেন তিনি।

## খেলোয়াড়ী জীবন
১৯৪০-৪১ মৌসুমে ত্রিনিদাদের পক্ষে প্রথম-শ্রেণীর ক্রিকেটে অভিষেক ঘটে তার। এ দলে তিনি ফাস্ট বোলার হিসেবে ১৯৪৯-৫০ মৌসুম পর্যন্ত খেলেন।

১৯৪৭-৪৮ মৌসুমে সফরকারী ইংল্যান্ড দলের বিপক্ষে সিরিজের তৃতীয় টেস্টে অভিষিক্ত হন তিনি। জর্জটাউনে অনুষ্ঠিত ঐ টেস্টে ওয়েস্ট ইন্ডিজ জয় পেলেও পিয়েরে ব্যাট করার সুযোগ পাননি কিংবা কোন উইকেটও লাভ করতে পারেননি।

১৯৫০ সালে ইংল্যান্ড সফরে যান। সেখানে ল্যাঙ্কাশায়ারের বিপক্ষে ৮/৫১ বোলিং পরিসংখ্যান দাঁড় করান যা তার প্রথম-শ্রেণীর ক্রিকেটে সেরা ছিল।

১৪ এপ্রিল, ১৯৮৯ তারিখে ৬৭ বছর বয়সে পোর্ট অব ল্যান্স পিয়েরের দেহাবসান ঘটে।

## তথ্যসূত্র

## আরও দেখুন
* ল্যান্স গিবস
* এক টেস্টের বিস্ময়কারী
* ওয়েস্ট ইন্ডিয়ান টেস্ট ক্রিকেটারদের তালিকা

## বহিঃসংযোগ
* 
* 
* Newsreel of West Indians in England in 1950

বিষয়শ্রেণী:১৯২১-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ত্রিনিদাদ ও টোবাগোর ক্রিকেটার
লরা উলভার্ট

**লরা উলভার্ট** (; জন্ম: ২৬ এপ্রিল, ১৯৯৯) ওয়েস্টার্ন কেপের মিলনার্টন এলাকায় জন্মগ্রহণকারী বিশিষ্ট দক্ষিণ আফ্রিকান প্রমিলা ক্রিকেটার। দক্ষিণ আফ্রিকা ক্রিকেট দলের পক্ষে একদিনের আন্তর্জাতিকে প্রতিনিধিত্ব করছেন। ঘরোয়া ক্রিকেটে ওয়েস্টার্ন প্রভিন্স মহিলা দলের পক্ষে খেলেন। দলে তিনি মূলতঃ উদ্বোধনী ব্যাটসম্যান হিসেবে খেলে থাকেন। বর্তমানে তিনি পার্কল্যান্ডস কলেজে অধ্যয়ন করছেন।

## প্রারম্ভিক জীবন
১১ বছর বয়সে ওয়েস্টার্ন প্রভিন্স অনূর্ধ্ব-১৯ মহিলা দলের সদস্যরূপে মনোনীত হন। অক্টোবর, ২০১৩ সালে ওয়েস্টার্ন প্রভিন্সের বড়দের দলের সদস্যরূপে টুয়েন্টি২০ খেলায় প্রথমবারের মতো খেলেন। বোল্যান্ড মহিলা দলের বিপক্ষে ঐ খেলায় তিনি ১৮ বলে ১৩ রান তোলেন। সীমিত ওভারের ক্রিকেটে একই প্রতিপক্ষের বিপক্ষে ১৪ বলে ৪ রান সংগ্রহ করেন। ঐ বছরের ডিসেম্বর মাসে ১৩ বছর বয়সী উলভার্ট দক্ষিণ আফ্রিকা মহিলা অনূর্ধ্ব-১৯ আমন্ত্রিত একাদশ দলে খেলার জন্য আমন্ত্রিত হন। ২০১৩ সালের ক্রিকেট সাউথ আফ্রিকা অনূর্ধ্ব-১৯ গার্লস উইকে শীর্ষ রান সংগ্রহ করেন। পরবর্তীতে ক্রিকেট সাউথ আফ্রিকা অনূর্ধ্ব-১৯ এর বর্ষসেরা প্রমিলা ক্রিকেটার মনোনীত হন।

## খেলোয়াড়ী জীবন
ফেব্রুয়ারি, ২০১৬ সালে মহিলাদের একদিনের আন্তর্জাতিকে তার অভিষেক হয়। ইংল্যান্ডের বিপক্ষে তিন খেলার ঐ সিরিজে তিনি ব্যাটিং উদ্বোধনে নামেন ও ঐ সময় তার বয়স ছিল মাত্র ১৬। সিরিজের দ্বিতীয় খেলায় নিজস্ব প্রথম অর্ধ-শতক করেন ও তৃষা ছেত্তির সাথে ১১৪ রানের জুটি গড়েন। ওয়েস্ট ইন্ডিজের বিপক্ষেও তিনি খেলেন। উদ্বোধনী জুটিতে ৩৩ রান তুলেন যাতে তার সংগ্রহ ছিল ১০।

## কীর্তিগাঁথা
দক্ষিণ আফ্রিকার পক্ষে আন্তর্জাতিক ক্রিকেটে যে-কোন পুরুষ বা মহিলাদের ক্ষেত্রে সর্বকনিষ্ঠ ক্রিকেটার হিসেবে শতরান করেন। ১৭ বছর বয়সী উলভার্ট আয়ারল্যান্ডের মালাহাইডে স্বাগতিক আয়ারল্যান্ড ক্রিকেট দলের বিপক্ষে ব্যাটিং উদ্বোধনে নেমে ১০৫ রান করেন। এরফলে তার দল ৬৭ রানের ব্যবধানে জয় পায়।

## তথ্যসূত্র

## আরও দেখুন
* সান্দ্রে ফ্রিৎজ
* দক্ষিণ আফ্রিকা জাতীয় ক্রিকেট দল
* ২০১৭ মহিলা ক্রিকেট বিশ্বকাপ বাছাইপর্ব

## বহিঃসংযোগ
* 
* 

বিষয়শ্রেণী:দক্ষিণ আফ্রিকার নারী ক্রিকেটার
বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকার নারী একদিনের আন্তর্জাতিক ক্রিকেটার
বিষয়শ্রেণী:দক্ষিণ আফ্রিকার নারী টুয়েন্টি২০ আন্তর্জাতিক ক্রিকেটার
বিষয়শ্রেণী:ওয়েস্টার্ন প্রভিন্সের নারী ক্রিকেটার
বিষয়শ্রেণী:২০২২ কমনওয়েলথ গেমসের ক্রিকেটার
বিষয়শ্রেণী:দক্ষিণ আফ্রিকার নারী টেস্ট ক্রিকেটার
বিষয়শ্রেণী:অ্যাডিলেড স্ট্রাইকার্সের (ডব্লিউবিবিএল) ক্রিকেটার
বিষয়শ্রেণী:ব্রিসবেন হিটের (ডব্লিউবিবিএল) ক্রিকেটার
বিষয়শ্রেণী:কমনওয়েলথ গেমসে দক্ষিণ আফ্রিকান প্রতিযোগী
বিষয়শ্রেণী:নর্দার্নস ওম্যানের ক্রিকেটার
প্রদুনোভা

**প্রদুনোভা** একটি শৈল্পিক জিমন্যাস্টিকস ডিগবাজীর নাম যাতে ভল্ট টেবিলের উপর হাতে ভর দিয়ে লাফিয়ে উঠে পরপর দুটি ডিগবাজী খেতে হয়। ২০১৩ জিমন্যাস্টিকস নম্বর দেবার নিয়ম অনুযায়ী এতে ৭.০ ডি নম্বর দেওয়া হয় এবং মহিলাদের জিমন্যাস্টিকসে এটিকে সবচেয়ে শক্ত ডিগবাজী বলা হয়। রাশিয়ার ইয়েলিনা প্রদুনোভার নামে এর নাম রাখা হয়। উনি ১৯৯৯ সালে প্রথম এটি সার্থক ভাবে সম্পন্ন করেছিলেন।

## তথ্যসূত্র

বিষয়শ্রেণী:জিমন্যাস্টিকস
চার্লস এ পারসনস

**চার্লস এ পারসনস** (১৩ জুন ১৮৫৪ - ১১ ফেব্রুয়ারি ১৯৩১) ছিলেন আইরিশ ইঞ্জিনিয়ার ও আবিষ্কারক।

## ব্যক্তিগত জীবন
১৮৮৩ সালে তিনি বিয়ে করেন ক্যাথারিন বেথেলকে। তার কন্যা ছিল উইলিয়াম এফ. বেথেল। তার মাতা ফটোগ্রাফিতে এবং মডেল তৈরিতে বিশেষ পারদর্শী ছিলেন।

তিনি ডাবলিনের ট্রিনিটি কলেজ ও কেমব্রিজ বিশ্ববিদ্যালয়ে অধ্যয়ন করেন এবং লেখাপড়া শেষ করে নিউক্যাসলে এক ইঞ্জিনিয়ারিং কারখানায় শিক্ষা নবিশের কাজ শেখেন।

## কর্মজীবন
তিনি বাষ্পচালিত টারবাইন তৈরি করেন। এটা জাহাজ চালানর কাজে লাগিয়েছিলেন। শেষ জীবনে তিনি বৃহদাকার দূরবীক্ষণ যন্ত্র নির্মাণে হাত দিয়েছিলেন।

## উপাধি
তার কাজের জন্য তিনি রয়াল সোসাইটির ফেলোশিপ ও স্যার উপাধি পান।

## তথ্যসূত্র

বিষয়শ্রেণী:১৮৫৪-এ জন্ম
বিষয়শ্রেণী:১৯৩১-এ মৃত্যু
বিষয়শ্রেণী:১৯শ শতাব্দীর অ্যাংলো-আইরিশ ব্যক্তি
বিষয়শ্রেণী:২০শ শতাব্দীর অ্যাংলো-আইরিশ ব্যক্তি
বিষয়শ্রেণী:সেন্ট জনস কলেজ, কেমব্রিজের প্রাক্তন শিক্ষার্থী
বিষয়শ্রেণী:ট্রিনিটি কলেজ ডাবলিনের প্রাক্তন শিক্ষার্থী
বিষয়শ্রেণী:বেসেমার স্বর্ণপদকপ্রাপ্ত
বিষয়শ্রেণী:ইংরেজ প্রকৌশলী
বিষয়শ্রেণী:ইংরেজ নাইট
বিষয়শ্রেণী:ইংরেজ উদ্ভাবক
বিষয়শ্রেণী:ব্রিটিশ বাষ্প ইঞ্জিন প্রকৌশলী
বিষয়শ্রেণী:ব্রিটিশ উদ্ভাবক
বিষয়শ্রেণী:সোভিয়েত বিজ্ঞান একাডেমির সংবাদদাতা সদস্য
বিষয়শ্রেণী:আইরিশ প্রকৌশলী
বিষয়শ্রেণী:আইরিশ নাইট
বিষয়শ্রেণী:আইরিশ উদ্ভাবক
বিষয়শ্রেণী:অর্ডার অব দ্য বাথ-এর নাইট কমান্ডার
বিষয়শ্রেণী:সামুদ্রিক ইঞ্জিন নির্মাতা
বিষয়শ্রেণী:অর্ডার অব মেরিট-এর সদস্য
বিষয়শ্রেণী:ন্যাশনাল একাডেমি অব সায়েন্সেসের বিদেশি সহযোগী
বিষয়শ্রেণী:বিদ্যুতের সঙ্গে সংশ্লিষ্ট ব্যক্তি
বিষয়শ্রেণী:অফালি কাউন্টির ব্যক্তি
বিষয়শ্রেণী:টাইনে অ্যান্ড ওয়্যার-এর প্রকৌশলী
বিষয়শ্রেণী:ব্রিটিশ বিজ্ঞান সমিতির সভাপতি
বিষয়শ্রেণী:ইনস্টিটিউট অব ফিজিক্সের সভাপতি
বিষয়শ্রেণী:কপলি পদকপ্রাপ্ত
বিষয়শ্রেণী:বাষ্প টার্বাইন
বিষয়শ্রেণী:টার্বাইন
বিষয়শ্রেণী:আর্লের কনিষ্ঠ পুত্র
বিষয়শ্রেণী:উইমেন্স ইঞ্জিনিয়ারিং সোসাইটি
বিষয়শ্রেণী:ফ্র্যাঙ্কলিন পদকপ্রাপ্ত
বিষয়শ্রেণী:রয়েল সোসাইটির ব্রিটিশ সভ্য
বিষয়শ্রেণী:রয়েল সোসাইটির আইরিশ সভ্য
ফিলিপ পিনেল

**ফিলিপ পিনেল** (১৭৪৫-১৮২৬) ফ্রান্সে এ মনোচিকিৎসক ছিলেন।

## কর্মজীবন
ফিলিপ পিনেল এর বাবা ছিলেন গ্রামের ডাক্তার। তিনি প্রথম জীবনে ধর্মতত্ত্ব নিয়ে অধ্যয়ন শুরু করেন। পরিণত বয়সে চিকিৎসাবিজ্ঞানে কাজ শুরু করেন। ১৭৯৮ সালে তার বিখ্যাত গ্রন্থ *Nosographie Philosophique* প্রকাশিত হয়। দু-দশকের মধ্যে বইটির ৬ টি সংস্করণ হয়। তার গ্রন্থে মনের রোগকে 'মানসিক ও মনস্তাত্ত্বিক বিচ্ছন্নতা' বলে উল্লেখ করেছেন।

## তথ্যসূত্র

বিষয়শ্রেণী:১৭৪৫-এ জন্ম
বিষয়শ্রেণী:১৮২৬-এ মৃত্যু
বিষয়শ্রেণী:ফ্রান্সের অধিবাসী
বিষয়শ্রেণী:মনোবিজ্ঞানী
বিষয়শ্রেণী:মনোরোগ বিজ্ঞানের ইতিহাস
বিষয়শ্রেণী:ফরাসি বিজ্ঞান একাডেমির সদস্য
বালাগ্রাম ইউনিয়ন

**বালাগ্রাম ইউনিয়ন** বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.১৩।

## ইতিহাস
## ভৌগোলিক অবস্থান ও আয়তন
জলঢাকা উপজেলা সদর হতে উত্তর দিকে অবস্থিত এ ইউনিয়নের আয়তন ২৬.৯৬ বর্গকিলোমিটার। এর সীমানা রয়েছে উত্তরে ডিমলা উপজেলার নাউতারা ও ঝুনাগাছ চাপানী ইউনিয়ন, পূর্বে ডাউয়াবাড়ী ও গোলমুন্ডা ইউনিয়ন, দক্ষিণে জলঢাকা পৌরসভা এবং পশ্চিমে কাঁঠালী ও গোলনা ইউনিয়ন। এ ইউনিয়নের মধ্যদিয়ে বুড়ি তিস্তা নদী বয়ে গেছে।

## প্রশাসনিক এলাকা
বালাগ্রাম ইউনিয়ন ৬ টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। 

গ্রামসমূহ হল —

১. পূর্ব বালাগ্রাম 

২. পশ্চিম বালাগ্রাম 

৩. শালনগ্রাম 

৪. ছিটমীরগঞ্জ 

৫. আরজী দেশীবাই এবং

৬. চাওড়াঙ্গী

## জনসংখ্যা
২০১১ সালের আদমশুমারি অনুযায়ী বালাগ্রাম ইউনিয়নের মোট জনসংখ্যা ছিল ২৮,৩৭৪ জন, যার মধ্যে পুরুষ হল ১৪১২৬ জন এবং নারী হল ১৪২৪৮ জন।

## শিক্ষা ও সংস্কৃতি
## অর্থনীতি ও যোগাযোগ
বালাগ্রাম ইউনিয়নের অর্থনীতি মূলত কৃষি নির্ভর এবং যোগাযোগ ব্যবস্থা মোটামুটি ভালো তবে এখানকার অধিকাংশ মানুষ জলপথের তুলনায় স্হলপথ বেশিরভাগ লোকই ব্যবহার করে।

## আরও দেখুন
* বাংলাদেশের ইউনিয়ন
* বাংলাদেশে স্থানীয় সরকার
* রংপুর বিভাগ

## তথ্যসূত্র

## বহিঃসংযোগ
ইউনিয়ন তথ্য বাতায়ন

বিষয়শ্রেণী:জলঢাকা উপজেলার ইউনিয়ন